गम भुलाकर अंगदान के लिए मरीज के परिजन आ रहे आगे
कुछ दिन पहले दो ब्रेन डेड मरीज के किडनी, लिवर और नेत्र प्रत्यारोपण के बाद शहर में इसके प्रति जागरूकता आई है। जहां मरीज के परिजन अस्पतालों में ट्रांसप्लांट को-ऑर्डिनेटर से संपर्क कर रहे हैं। वहीं ब्रेन डेड मरीजों के परिवार की काउंसलिंग की संख्या भी बढ़ी है। हाल ही में एक निजी अस्पताल में परिवार वाले अंगदान के लिए तैयार भी हो गए, लेकिन हार्ट अटैक से मौत के बाद वेंटीलेटर तक रखने में समय ज्यादा हो गया। रविवार को भी बेटमा साहिब गुरुद्वारे के सरोवर में जान गंवाने वाली दोनों बहनों के परिजन ने भी जागरूकता दिखाई और उनकी आंखें दान की।
देहदान की संख्या भी बढ़ रही
एमजीएम मेडिकल कॉलेज के एनोटोमी विभाग में हर सप्ताह औसतन एक देहदान हो रहा है। इसी महीने पांच देहदान हुए हैं। पिछले तीन महीने में कई ब्रेन डेड मरीजों के लिए फोन आए, जिनकी काउंसलिंग की गई। कई बार इसकी तैयारी भी कर ली गई कि ग्रीन कॉरिडोर बनाया जाए, लेकिन किसी कारण से वह संभव नहीं हो पाया।
नेत्रदान, त्वचादान के लिए यहां करें संपर्क
नेत्रदान- 09406631919 (एमके इंटरनेशनल आई बैंक), 09303259844 (संदीपन आर्य सेवादार)
त्वचादान- 09669851060 (चोइथराम एंड रिसर्च सेेंटर)
जरूरतमंद भी कर रहे फोन
ट्रांसप्लांट को-ऑर्डिनेटर जीतू बगानी ने बताया कि ब्रेन डेड मरीज के कांसेप्ट को परिवार वाले भी समझने लगे हैं। उन्हें समझाने पर सकारात्मक रुख रहता है। जबकि पहले ऐसा नहीं होता था। बोन मेरो, किडनी व लीवर के जरूरतमंद मरीज फोन कर रहे हैं। सभी निजी अस्पतालों में इंदौर सोसायटी फॉर ऑर्गन डोनेशन ने ट्रांसप्लांट को-ऑर्डिनेटर बनाए हैं। किसी भी ब्रेन डेड मरीज की सूचना पर परिवार की काउंसलिंग इनका मुख्य काम है। मांग के हिसाब से अंगों की जरूरत पूरी नहीं हो पा रही है। ऐसे में शहर में हुए कैडेबर ट्रांसप्लांट से लोगों की उम्मीद बढ़ी है। शहर के बड़े निजी अस्पतालों में अौसतन एक-दो ब्रेन डेड मरीज भर्ती रहते ही हैं।
hin_Deva hin_Deva hin_Deva hin_Deva hin_Deva mai_Deva hin_Deva hin_Deva hin_Deva